Ons moedig mense aan om hul oë en ore oop te maak en werklik in te neem wat om hulle gebeur. Moenie alles glo wat op televisieprogramme aangebied word nie, of wat in die koerante en wat op radio opgedis word nie. Baie keer word dié mediums deur die gevestigde instellings gebruik om ‘n mens te laat weet wat “hulle” wil hê ‘n mens moet weet en nie noodwendig wat die waarheid is nie. Die inligting wat soms aan ons deurgegee word is reeds deur ‘n “vangnet” gesif en op dié manier word ‘n mens baie keer inligting gevoer wat ‘n mens grootliks oningelig hou oor die ware toedrag van sake. Jy dink jy weet, maar jy weet nie regtig nie, jy weet wat ander wil hê jy moet “weet”.
Dit is miskien wys om ingelig te bly oor wêreldsake en oor wat plaaslik gebeur, aangesien die gebeure ‘n daadwerlike invloed op ‘n mens se lewe het. Wat gebeur byvoorbeeld indien die Amerikaanse dollar ineenstort? Wat gaan jy doen indien daar wydverspreide geweld in ons land uitbreek – of indien die Rand heeltemal sy waarde verloor soos in Zimbabwe? Wat gaan jy doen en hoe gaan jy vir jou familie sorg. Het jy byvoorbeeld opgelet hoeveel die Rand se waarde teenoor die Amerikaanse dollar gedurende die laaste maand verswak het?
Bly op hoogte van dié soort sake met Laatlos. Jy sal gou die waarde van die tydskrif besef. Deur die tydskrif te lees sal jy leer hoe om ingelig te bly, hoe om jou familie te beveilig en meer vrede te beleef as wat die meeste mense ervaar.